એકબીજા પર અતૂટ વિશ્વાસ હોવો જોઈએ એ સાચું જ છે અને કોઈ પણ સંબંધમાં એ પુષ્કળ જરૃરી છે. એના વગર સંબંધમાં બહુ જલદી તિરાડ પડી જાય છે અને શંકા હોય ત્યાં પ્રેમ નહીં પણ ચોકીપહેરો હોય, પરંતુ એનો અર્થ એવો બિલકુલ નથી કે દરેક વાતમાં એકબીજાને પૂછ્યા વગર પાણી પણ ના પીવાય. આવું કરવા જાઓ તો જિવાય જ નહી. પોતે જે પણ કરે એમાં પોતાના જીવનસાથીની સહમતી હશે એટલો ભરોસો હોવો જરૃરી છે પણ સાથે સાથે એ પણ જોવાનું છે કે એને નહીં પૂછવાનું કે નહીં કહેવાનું કારણ એનાથી કશું છુપાવવું છે એ નથી.